תוכנית מאוחסנת

תוכנית מאוחסנת הוא עיקרון במחשוב אשר לפיו פקודות תוכנה מאוחסנות בזיכרון האלקטרוני, שהוא אותו מקום שבו מאוחסנים הנתונים עליהם פועלת התוכנה. דבר זה חוסך יצירת שני מנגנונים שונים לטיפול במידע בנפרד ובפקודות בנפרד, כפי שהיה במחשבים שונים בהיסטוריה שלא פעלו על פי עיקרון זה. עיקרון זה מופיע באופן תאורטי כבר בשנת 1936 במכונת טיורינג האוניברסלית. ג'ון פון נוימן השתמש בעיקרון זה בפיתוח מחשב ה-EDVAC ב-1945. המודל כפי שהגדיר אותו פון נוימן משמש כמעט בכל המחשבים שנבנו מאז ועד היום ומוכר כארכיטקטורת פון נוימן.
קישורים חיצוניים

*Stored-program Computers, 
Computer Architecture: A Minimalist Perspective

קטגוריה:מחשבים
קטגוריה:בית הספר למדעי המחשב, אוניברסיטת מנצ'סטר